tomron87/hebrew-wikipedia-sentences-corpus huggingface dataset:
תבנית אפלה היא ממשק משתמש שתוכנן בקפידה כדי לבצע מניפולציות על משתמשים, להערים עליהם ולגרום להם לבצע פעולות שלא התכוונו לבצע מלכתחילה, לעיתים אף מבלי שהיו מודעים לביצוע הפעולה, למשל, קניית ביטוח למוצר שנרכש מבלי שהרוכש התכוון לכך, או ביצוע קנייה חוזרת ונשנית במקום קנייה חד פעמית לה התכוון הרוכש.
התחדיש, הדפוס האפל, הוטבע על ידי הארי בריגנול (Harry Brignull) ב-28 ביולי 2010 עם רישום darkpatterns.org, "ספרייה אשר נועדה להצביע על אתרים עם ממשקי משתמש הכוללים טכניקות מטעות ומתעתעות, לנקוב בשמות האתרים ובשמות החברות המפעילות את האתרים על מנת לביישן".
הגדרה רחבה יותר של תבנית אפלה הוא מקרה בו ממשק המשתמש מעדיף את טובת בעלי האתר על טובתם של הגולשים באתר.
אתרים העושים שימוש בתבניות פיתוי והחלפה מפרסמים מוצר או שירות בחינם (או במחיר מוזל מאוד) שלחלוטין אינו זמין או קיים במלאי בכמויות קטנות.
לאחר שנראה כי המוצר כבר אינו זמין, מוצגים מוצרים אחרים הדומים למוצר המפורסם (אך עם מחירים גבוהים יותר או באיכות פחותה) בפני הצופה באתר.
כאשר עיצוב מנסה לבייש משתמש שינסה לבצע פעולה מסוימת.
לדוגמה, כאשר האפשרות להפסיק קבלת עלון בדוא"ל מוצג באופן שנועד לבייש את מי שיבחר באפשרות זו.
שיטה זו נפוצה בהתקנות תוכנה, שם מוצג למשתמש כפתור בצורה של כפתור המשך טיפוסי.
מקובל לקבל את תנאי השירות של התוכנית, ולכן תבנית אפלה תראה כפתור בולט "אני מאשר/ת תנאים אלה" שמבקש מהמשתמש לקבל את תנאי התוכנית שאינם קשורים לאלו שהוא מנסה להתקין.
מכיוון שהמשתמש בדרך כלל יאשר את התנאים מכוח ההרגל, תותקן התוכנית הלא קשורה.
מחברי תוכנת ההתקנה עושים זאת מכיוון שהם מקבלים תשלום על ידי מחברי התוכנית הלא קשורה עבור כל התקנה שהם רוכשים.
המסלול האלטרנטיבי להתקנה, המאפשר למשתמש לדלג על התקנת התוכנית הלא קשורה, מוצג בצורה פחות בולטת, או נראה נוגד את האינטואיציה (כמו למשל דחיית תנאי השירות).
דפוס זה משמש גם לאתרי אינטרנט מסוימים, שבהם מוצג למשתמש דף שמבקש מידע שאינו נדרש.
לדוגמה, אדם היה ממלא שם משתמש וסיסמה בדף אחד, ולאחר לחיצה על כפתור "הבא", המשתמש מתבקש לציין את כתובת הדוא"ל שלו עם כפתור "הבא" אחר כאפשרות היחידה.
לא מובן מאליו שאפשר לדלג על הצעד ופשוט ללחוץ על "הבא" מבלי להזין את המידע האישי המבוקש, האתר פשוט ממשיך לעמוד הבא.
במקרים מסוימים, הדרך לדלג על הצעד גלויה, אך אינה מוצגת ככפתור (במקום זאת, בדרך כלל, מוצגת כקישור קטן ומאפיר) כך שהיא לא תבלוט למשתמש.
דוגמאות נוספות לאתרים המשתמשים בדפוס זה הן אלו המציעות דרך להזמין חברים על ידי הזנת כתובת הדוא"ל שלהם, העלאת תמונת פרופיל, או רישום תחומי עניין.
מלכודת יציאה או עיצוב רשת עם שלוש רמות לכידה, מספקת מסלול קל או פשוט להיכנס למשהו, אך קשה לצאת ממנו.
דוגמאות ליישום מכשירים כאלה על ממשקי אינטרנט כוללים עסקים המחייבים מנויים להדפיס ולשלוח את בקשת ביטול המינוי לאתר.
יש מוצרים הנמכרים במנגנון הקופסה עיוורת, המנצל את חוסר הוודאות של הצרכן ואת היצר ההימורי שלו כדי לעודד רכישות חוזרות ונשנות של פריטים וירטואליים או פיזיים, מבלי להתחייב לערך התמורה המתקבלת.
מחקר שנערך בשנת 2019 בדק את המתרחש ב-11,000 אתרי קניות באינטרנט.
זוהו 1,818 תבניות אפלות והן קובצו ל-15 קטגוריות.
פרקטיקות של תבניות אפלות נגד שמירת הפרטיות במדיה החברתית מתועדות בשני פרסומים משנת 2016. ו-2017
מועצת הצרכנות הנורווגית (Forbrukerrådet) פרסמה את הדו"ח "הונאה על ידי עיצוב" בשנת 2018 המתאר עיצובים מטעים של ממשקי משתמש עם פלטפורמות פופולריות של מדיה חברתית.
תקנת הגנת המידע הכללית של האיחוד האירופי מחייבת כי הסכמתו המודעת של המשתמש לעיבוד המידע האישי שלהם תהיה חד משמעית, תינתן ברצון חופשי ותהיה ספציפית לכל שימוש במידע האישי.
זה נועד למנוע ניסיונות לגרום למשתמשים ללא ידיעה לתת את כל הנתונים האישיים שלהם כברירת מחדל (ובכך להפר את התקנה).
באפריל 2019 פרסם משרד נציבות המידע בבריטניה (ICO) קוד תכנון מוצע לתפעול שירותי רשתות חברתיות כאשר משתמשים בהם קטינים, האוסר על שימוש בהמרצה nudges כדי למשוך משתמשים לאופציות שיש בהן הגדרות פרטיות חלשות.
קוד זה ניתן לאכיפה תחת ה-GDPR.
ב־9 באפריל 2019, הציגו הסנאטורים האמריקניים דב פישר ומארק וורנר את חוק חוויות הטעיה להפחתת משתמשים מקוונים (DETOUR), אשר יהפוך לבלתי חוקי לחברות עם יותר ממאה מיליון משתמשים פעילים חודשיים להשתמש בתבניות אפלות כאשר מבקשים הסכמה לשימוש במידע האישי שלהם.
תברחו היא סדרת נוער ואימה, המשודרת ב-HOT VOD Young ובערוץ HOT3 החל משנת 2019. את הסדרה יצרו טל גולדברג ואילן רוזנפלד והיא הוכרזה כסדרה הכי נצפית של HOT VOD Young לשנת 2019.
ניב (שחר טבוך) מזמין את חבריו שהתרחקו זה מזה לחדר בריחה כדי לחגוג לו יום הולדת, אך מהר מאוד מסתבר שהם כלואים בחדר הבריחה המתוחכם והמסתורי שיודע עליהם את הסודות הכי כמוסים, ומגלים שלא יוכלו לצאת עד שיחשפו הכל אחד בפני השני.
בכל חדר שאליו הם מגיעים ישנה חידה אישית המותאמת לאחד החברים, אשר הולכת וחושפת את הסוד שהוא הסתיר מפני השאר והם יכולים לעבור לחדר הבא רק לאחר שהסוד מתגלה.
כל חדר מעוצב לפי מקום אמיתי הקשור לסוד.
סודו של רועי מתגלה בתוך מכלאת כלבים, של סתיו בתחנת המשטרה, סודה של אלכס בתוך חנות הפופ אפ שלה, סודה של רז בתוך בנק, סודו של תום בפיצריה וסודו של ניב בתוך הכיתה.
אודות הדמות אגם בוחבוט רז שושני הצינית של החבורה, שאומרת הכול בפנים.
היא הגיעה לכיתה רק לפני שנה ומהר מאוד התחברה עם כולם, הייתה החברה של תום.
היא מסוג האנשים האלה שיכולה לתת לך הרגשה שהיא החברה הטוב ביותר שלך מבלי שידעו כלום עליה וזה מה שמאפשר לה להסתיר סוד גדול מהעבר שלה.
היא ותום שוב יחד בסיום עונה.
טיילור מלכוב אלכס הסנובית של החבורה.
כוכבת רשת והחברה הטובה ביותר של רז.
היא מתחזקת את הוולוג הכי נחשק שיש ובחדר הבריחה היא תצטרך להפרד מהנייד ומהעוקבים שלה איתם היא רגילה לחלוק כל רגע.
בסיום העונה בת זוגו של מיכאל.
בן זיני מיכאל הג'וקר של החבורה.
הבחור המצחיק שאומר דברים בלי לחשוב עם חוש טכני, מבין בצילום ועריכה, הוא החבר הטוב ביותר של אלכס, משמש כשותף שלה מאחורי הקלעים בכל דבר שקשור בוולוג שלה, ונתן לה השראה לסיפורי "בן הקטן".
הוא מאוהב באלכס ורק מחכה לרגע שהיא תרצה אותו חזרה, אבל יום אחד הוא פשוט הפסיק לענות לשיחות שלה והיא לא יודעת למה.
בסיום העונה הופך לבן זוגה של אלכס.
שחר טבוך ניב הגיק של החבורה.
החברים שלו הם הכול בשבילו, הוא זה שתמיד יוזם ומארגן אירועים ומאז שהחבורה התרחקה הוא שרוי במצוקה ורק רוצה לאחד את כולם ביחד מחדש, ולכן הזמין את כולם לבלות בחדר בריחה שמותאם אישית עבורם ביום ההולדת שלו.
מיקה צור סתיו המחוננת של החבורה.
פרפקציוניסטית חסרת תקנה ומאוד בוגרת לגילה.
היא מחבבת את תום והתחברה אליו מהרגע הראשון שהגיעה לכיתה, אבל היא מתנשאת על כל השאר.
לבסוף מתגלה כשוטרת סמויה בת 21. עומר דהן תום החתיך של החבורה, ובן הזוג לשעבר של רז.
הם היו הזוג של החבורה – עשו הכול ביחד עד שהיא גילתה שהוא שיקר לה והחליטה להיפרד ממנו, מה שגרם לפיצול בחבורה.
כשתום מגיע לחדר הבריחה עם סתיו, התלמידה החדשה שהוא מחבב, הוא מבין שהוא שם את עצמו במצב ללא מוצא.
אורי איתן רועי האקטיביסט של החבורה.
בחור חכם ויש לו דעה מוצקת על כל דבר כמעט, אבל הוא גם שקט ושקול.
הוא לא מסוגל לסבול חוסר צדק ובגלל תכונה זו הוא חוטף את כלב הדוברמן של ראש העיר.
את רוב שעות הפנאי שלו הוא מקדיש לכלבייה שבה הוא מתנדב.
רומי אבירם אנה האפרוח של החבורה.
לא הוזמנה למסיבת יום ההולדת אך בכל זאת הגיעה.
אחותה הקטנה של אלכס, היא ילדה סופר מתוחכמת וחכמה שלרוב מתחברת לאנשים מבוגרים ממנה, לכן היא רואה בחבורה של אלכס גם חברים שלה.
אודות הדמותדנה ברגראורנה שושניאמה של רז.
בעלה ברח לביתה כשהייתה קטנה ומאז לא יודעים היכן הוא.
גנבה כמות כסף וזהב גדולה מהבנק על מנת להאיץ את פיתוח האבטיפוס מכיוון שביתה רז חולה בסוכרת ועל כן רצתה שתחלים.
אוהבת מאוד את רז ואת הוריה.
נכנסה לכלא למען רז.עופר רגיררד"ר אריה גריןאביו של תום.
פיתח אבטיפוס מיוחד לחולי סוכרת ועל כן קיבל המון כסף על כך על מנת להאיץ את פיתוח האבטיפוס.
בעקבות זאת נהייה עשיר ולכן בנו משתדל להסתיר זאת.טל גולדברגמוטי השוטרהשוטר שעובד עם סתיו.
שניהם אחראים לפצח את תעלומת הדוברמן ועל כן חקרו המון אנשים.
בסוף העונה עוזר להוציא את החבורה מחדר הבריחה.אילן רוזנפלדיגאל מנהל הכלבייהמנהל הכלבייה שבה רועי עובד.
שיקר לו שהכלב סליים קרע את הרצועה ונדרס אך בפועל הכלב מת בעקבות הדוברמן של ראש העיר.
מפחד מראש העיר שתסגור את הכלבייה ולכן לא הגיש תלונה על הכלב שלה.שירן אסףענת המתנדבתעובדת עם רועי בכלבייה.
אוהבת מאוד את הכלבים והם חלק בלתי נפרד מחייה.
לא אוהבת כלל את ראש העיר.
צעקה עליה בחנות הפופ אפ של אלכס בגלל התנהגות הכלב שלה וחוסר האחריות שלה.אמירה בוזגלוראש העירראש העיר של העיר שבה גרה החבורה.
הגישה תלונה במשטרה על מות הדוברמן שלה (לכאורה).ליאת אקטע ברהמורה שולמית המורה של כל החבורה (למעט אנה).
בגרסת ההולוגרמה שלה כלאה את כל החבורה בחדר בריחה, עזרה לגלות את הסודות של כולם ורצתה שיגלו את הסוד שלה- היא השתלטה על החברה שיצרה אותה והרגה את מנהלי החברה.
תבשיל תמידי הוא תבשיל שמכיל מגוון סוגי מזון, כאשר הסיר בו הוא מתבשל, לא מתרוקן אף פעם, אלא חוזרים וממלאים אותו במרכיבים ובנוזלים לפי הצורך.
תבשילים כאלו יכולים להמשיך להתבשל למשך עשרות שנים או יותר, אם מתחזקים את התבשיל כראוי.
המושג הוא מרכיב נפוץ בתיאורים של פונדקים מימי הביניים.
מאכלים שהוכנו בתבשיל תמידי תוארו כמלאי טעם בגלל האופן שבו המרכיבים מתמזגים יחדיו לאורך זמן.
ניתן להשתמש במרכיבים שונים בתבשיל תמידי כמו ירקות שורש, פקעות (בצל, גזר, שום, פרצלון, לפת וכו') ובשרים שונים.
משערים כי תבשילים נצחיים היו נפוצים במטבח של ימי הביניים, לעיתים קרובות כנזיד או פוט-או-פה:
סופר אחד טען שמנה של פוט-או-פה תוחזק כתבשיל תמידי בפרפיניאן מהמאה ה-15 עד מלחמת העולם השנייה, כאשר נגמרו המרכיבים בכדי לשמור על התבשיל בגלל הכיבוש הגרמני.
מסורת התבשיל התמידי נותרה נפוצה במדינות דרום ומזרח אסיה.
דוגמאות בולטות כוללות מרק בקר ועיזים עם אטריות שמוגש על ידי ואטנה פניץ' בבנגקוק, תאילנד, שמתבשל כבר יותר מ- שנים נכון לשנת 2023, ומרק אודן מאוטאפוקו באסקוסה, יפן, אשר מגיש את אותו מרק מדי יום מאז 1945.
בין אוגוסט 2014 לאפריל 2015, מסעדה ניו יורקית הגישה "מאסטר סטוק" בסגנון תבשיל תמידי למשך יותר משמונה חודשים.
ביולי 2023, "מועדון תבשיל תמידי" זכה לכותרות על התכנסויותיו שבועיות מרוכזות בפארק ציבורי בבושוויק, ברוקלין, בכדי לאכול ולתרום לתבשיל התמידי.
מאות משתתפים השתתפו באופן קבוע באירוע והביאו מצרכים משלהם כדי לחדש את התבשיל.
התבשיל התמידי נמשך 60 יום.
תבשיל שעועית ירוקה הוא תבשיל אפוי אמריקאי שמורכב בעיקר מגרגרי שעועית ירוקה, מרק פטריות קרם ובצל פריזאי (בצל פריזאי הוא בצל שטוגן עד קריספיות).
התבשיל הפך לפופולרי בארצות הברית ממתכון שפורסם על קופסת מרק החל משנות ה-50.
תבשיל שעועית ירוקה הוא תוספת פופולרית בארוחות חג ההודיה בארצות הברית ותואר כ"איקוני".
המתכון נוצר ב-1955 על ידי דורקאס ריילי בחברת קמפבל סופ.
נכון לשנת 2020, חברת קמפבל העריכה שהתבשיל מוגש ב-20 מיליון ארוחות חג ההודיה בארצות הברית מדי שנה ו-40% מהמכירות של מרק פטריות שמנת של החברה משמשות להכנת גרסה של התבשיל.
תגובה כימית (או ריאקציה כימית) היא תהליך שבו משתנה מבנה המולקולות המרכיבות את החומר.
תרכובות המוצָא נקראות מגיבים, ואלה הנוצרות בסופה של התגובה קרויות תוצרים.
מספר האטומים, מספר סוגי היסודות ומספר האלקטרונים אינו משתנה במהלך התגובה, וזאת בהתאם לחוק שימור המסה.
בדרך כלל משתתף בתגובה יותר ממגיב אחד ולעיתים קיימים גם חומרי ביניים.
שינוי במבנה המרחבי בלבד, כמו בהרתחת מים לאדים, איננו תגובה כימית מאחר שלא חל שינוי בקשרים הכימיים בתוך המולקולות אלא בקשרים שבין המולקולות בלבד.
בתגובה כימית מולקולות עשויות להתרכב וליצור תרכובת של מולקולות גדולות יותר, להתפרק וליצור מולקולות קטנות יותר או ליצור סידור מחדש של האטומים בתוך המולקולה.
תגובה כימית כרוכה, בדרך כלל, ביצירה או בשבירה (או בשניהם יחד) של קשרים כימיים, ובצריכה או בפליטה של אנרגיה.
את מערך החומרים והמרחב בתגובות כימיות מחלקים לשני דברים עיקריים:
מערכת – החומרים אותם אנו בוחנים: המגיבים, חומרי הביניים (אם יש) והתוצרים.
סביבה – כל הדברים שאינם המערכת, אליה יכולה להיפלט אנרגיה וממנה יכולה גם להיקלט.
לרישום הפעילות המתרחשת בעת תגובה כימית משמש הכתיב הכימי.
האטומים בתגובות הכימיות אינם משנים את מקומם ואת קשריהם באופן שרירותי, אלא לפי חוקים פיזיקליים נוקשים.
ה"שאיפה" היא תמיד ליצירת קשרים כימיים יציבים, בעלי אנרגיה נמוכה (האוצרים בתוכם פחות אנרגיה).
תגובה כימית יכולה להיות (בדרך-כלל בצורת חום, אז היא מכונה תגובה אקסותרמית, ולעיתים גם בצורת אור, אז מתרחשת זהירה), כלומר: אנרגיית התוצרים קטנה מזו של המגיבים; או – בה נצרכת אנרגיה מהסביבה בדומה לתגובה אנדותרמית, אז אנרגיית התוצרים גדולה מזו של המגיבים.
לעיתים, לשם הפעלתה של תגובה כימית נדרשת השקעה של אנרגיה ראשונית, המכונה אנרגיית שפעול, או אנרגיית הפעלה.
ישנם חומרים, המכונים זרזים, המסוגלים להאיץ באופן ניכר את מהירותן של תגובות כימיות, על ידי הפחתת אנרגיית השפעול של התגובה.
ישנם שלושה סוגי תגובות כימיות עיקריים:
תגובות חומצה-בסיס בהן מועברים +H בין תרכובות שונות.
תגובות חמצון-חיזור בהן יש מעבר אלקטרונים או משתנות דרגות החמצון של היסודות.
תגובות שיקוע בהן נוצר חומר יוני קשה-תמס בעת מפגש יונים מתאימים המומסים באותה תמיסה.
בנוסף לשלושה סוגים אלו, קיימים גם:
תגובת דחיסה או קונדנסציה: תגובה בין שני חומרים, כשבמהלכה נפלטת מולקולה קטנה, בדרך-כלל של מים או אמוניה.
תגובת התמרה: תגובה בה אטום או קבוצת אטומים מחליפים אטום או קבוצת אטומים במולקולה מסוימת.
תגובת החסרה או אלימינציה: תגובה בה אטום או קבוצת אטומים נפלטים ממולקולה.
תגובת הוספה: תגובה בה אטום או קבוצת אטומים מתווספים למולקולה, מבלי שהמולקולה תאבד אף אטום.
תגובת סתירה: תגובה בין בסיס וחומצה ליצירת מלח.
רוב תגובות הסתירה הן תגובות דחיסה, שכן מולקולת מים נפלטת מהבסיס והחומצה.
תגובות רבות מתארות תהליך ספציפי יותר ונושאות שם תואם.
איסטור או אסטריפיקציה: תגובת דחיסה בין כוהל וחומצה קרבוקסילית ליצירת אסטר ומים.
אלקילציה: תגובה בה שייר פחמימני (קבוצת אלקיל) מתווספת לתרכובת אורגנית כלשהי.
הלוגנציה: תגובה בה אטום הלוגן מתווסף לתרכובת אורגנית.
הידרוליזה: תגובה בה מולקולת מים מגיבה עם מולקולה גדולה, וגורמת תוך כדי כך לפירוק המולקולה הגדולה.
גם מולקולת המים מתפרקת: אטום מימן אחד מתווסף לאחת המולקולות הקטנות שנוצרו, וקבוצת הידרוקסיל (אטום חמצן הקשור לאטום מימן) מתווספת למולקולה השנייה.
תגובות רבות המתארות תהליך ספציפי נקראות על שמם של אנשים שונים, בדרך-כלל הכימאים שגילו או פיתחו את התגובה.
: תגובה בין פנול ופחמן דו-חמצני ליצירת חומצה סליצילית, החומר ממנו מופק האספירין; נקראת על-שם שני כימאים גרמנים.
חיזור וולף-קישנר: תגובה בין הידרזון ובסיס כלשהו ליצירת פחמימן ומולקולת חנקן; נקראת על-שם כימאים גרמני ורוסי, בהתאמה.
בתגובות מסוימות הסטריאוכימיה של המגיבים משפיעה על התוצרים.
תגובה סטריאוסלקטיבית: תגובה שבמהלכה נוצר עודף משמעותי של אחד הסטריאואיזומרים.
תגובה אננטיוסלקטיבית: תגובה שבמהלכה נוצר אחד האננטיומרים של חומר כיראלי בעודף משמעותי.
תגובה דיאסטריאוסלקטיבית: תגובה שבמהלכה נוצר עודף משמעותי של אחד הדיאסטריאומרים.
תְּגוּבָה אֶנְדוֹתֶרְמִית היא תגובה כימית הצורכת אנרגיה מהסביבה, להבדיל מתגובה אקסותרמית, הפולטת אנרגיה לסביבה.
לרוב, האנרגיה הנצרכת תסופק בצורת חום הנקלט בכלי התגובה ובשל כך תרד הטמפרטורה בסביבת התגובה.
מקורה של המילה מהסיומת היוונית thermic (של חום) והתחילית endo (פנימה).
בתגובה אנדותרמית אנתלפיית התגובה (ההפרש בין סך כל האנרגיה של התוצרים למגיבים) היא חיובית.
הפרשי אנרגיה בין מגיבים לתוצרים
המולקולות במצבן כפי שהוא בתחילת התגובה נקראות מגיבים, ואילו המולקולות בסוף התגובה נקראות תוצרים.
בתגובה אנדותרמית המצב האנרגטי של התוצרים גבוה מהמצב האנרגטי של המגיבים.
אנרגיה זו יכולה להתבטא בכך שמולקולות התוצרים בעלות מבנה מתוח יותר, מכופף יותר, או בעלות דחייה רבה יותר בין האטומים במולקולה (אנרגיית קשר גבוהה יותר).
ככל שהאנרגיה האגורה במולקולה נמוכה יותר, כך המולקולה תהה יותר יציבה.
כל תגובה מולקולרית עוברת דרך מצב מעבר בין המגיבים והתוצרים, המצריך השקעה אנרגטית מסוימת – אנרגיית שפעול – מאחר שצריך להזיז זמנית את המולקולות ממצבם היציב.
ניתן לדמיין זאת כבניין בן שתי קומות, הקומה העליונה והקומה התחתונה הן המגיבים והתוצרים היציבים אנרגטית (בשתי הקומות ניתן לנוח).
גם כדי לעלות במדרגות (למצב אנרגטי פחות יציב מאחר שנצבור אנרגיה פוטנציאלית או "אנרגיית גובה") וגם כדי לרדת במדרגות (לכיוון מצב אנרגטי יותר יציב), נצטרך להשקיע אנרגיה.
מצב המעבר קרוב באנרגיה יותר לתוצרים, בניגוד לתגובה אקסותרמית בו הוא קרוב למגיבים.
בחימום של כוס מים, בטמפרטורת החדר (25 מעלות צלזיוס), עד לרתיחתם ב 100 מעלות, מתרחש תהליך של אידוי – מעבר מנוזל לגז.
בתהליך, קשרים בין מולקולריים ניתקים, ולכן האנרגיה הפוטנציאלית הכימית של החומר עולה, בנוסף לאנרגיה הקינטית.
לכן זוהי תגובה אנדותרמית – תגובה שקולטת אנרגיה מהסביבה.
מסיבה זו אצטון (שמתאדה ב-55 מעלות צלזיוס) ואתר (שב-35 מעלות), קרים יותר למגע – כבר בטמפרטורת החדר ישנה תגובת אידוי מואצת.
תגובות המתרחשות במזון בזמן אפיה, טיגון או בישול
אנרגיה מסופקת בצורה של חשמל
תְּגוּבָה אֶקְסוֹתֶרְמִית (מיוונית: ἔξω, אקסו – החוצה ו־θέρμη תֶרמֶה – חום) היא תגובה כימית הפולטת אנרגיה לסביבה, להבדיל מתגובה אנדותרמית, הצורכת אנרגיה מהסביבה.
בתגובה אקסותרמית אנתלפיית התגובה היא שלילית.
אף על פי שסך מאזן האנרגיה של תגובה אקסותרמית הוא כך שנפלטת אנרגיה לסביבה, במקרים רבים יש להשקיע אנרגיה ראשונית כדי להתחיל את התגובה, וזאת כדי להתגבר על המחסום האנרגטי הראשוני שלעיתים נגרם מסיבות שונות:
מצב מעבר לא יציב (בתגובת SN2 אקסותרמית למשל)
צורך לפרק את המגיבים לפני התרכבותם מחדש (בתגובה מומסת למשל)
צורך בסימטריית תגובה ספציפית, מה שמחייב תנועת חלקיקים מהירה (כמו בהתלכדות רדיקלים למשל, תגובה מאוד אקסותרמית)
חזרת התגובה לצד ההפוך, האנדותרמי (בתגובות שיווי משקל)
התגברות על דחייה בין אלקטרונים (בתגובות חמצון-חיזור למשל)
צורך "לעורר" חלקיק (אטום, מולקולה או יון) שנמצא בריכוז נמוך.
שרפה היא תגובה אקסותרמית, אך דרוש מקור חום כי רק כשישית מהאוויר הוא חמצן.
אנרגיה ראשונית זו קרויה אנרגיית שפעול או אנרגיית אקטיבציה.
ללא המחסום האנרגטי הראשוני, תגובות אקסותרמיות היו עלולות להיות ספונטניות.
בתגובת בעירה, לדוגמה, קודם יש למסור אנרגיה לחומר הבעירה ורק כאשר יתחיל לבעור, האנרגיה העצמית שלו תגרום להמשך התגובה.
הגבת חומרים הידרופיליים עם מים (כמו המסת אבקת גבס, חומצה גופרתית או סודה קאוסטית והגבת מתכת אלקלית)
הספגת חומר היגרוסקופי חזק במים (כמו סידן כלורי)
המסת מתכות מעבר בחומצות חזקות (לדוגמה, ברזל, אלומיניום או אבץ בחומצת מלח)
H1 – תכולת האנרגיה (אנתלפיה) של המגיבים.
H2 – תכולת האנרגיה (אנתלפיה) של התוצרים.
H∆ – אנתלפיית התגובה – החום הנפלט או הנקלט בתגובה (כאשר החומרים מגיבים לפי היחסים במשוואה).
H<0∆ – תגובה אקסותרמית (H2 < H1) נפלטת אנרגיה מהמערכת.
0<H∆ – תגובה אנדותרמית (H2 > H1) נקלטת אנרגיה למערכת.
תג יחידה הוא סמל צבאי, צבעוני בדרך כלל, המייצג את שיוכו החיילי של חייל בצה"ל ליחידה מסוימת.
תג היחידה נכלל במדים (מדי א' בלבד) והוא נענד על כותפת שמאל של החייל.
תג יחידה ניתן לרוב ליחידה מרמת חטיבה, אולם כיום קיימת מגמה להענקת תגים ליחידות קטנות יותר.
תג היחידה הונהג בצה"ל בראשית שנות ה-50 של המאה ה-20, תחילה לחטיבות, לפיקודים המרחביים, למטכ"ל ולחיל האוויר בלבד, ובמרוצת הזמן לכל סוגי היחידות והעוצבות.
במדי שרד ומדי גאלה במקום תג יחידה נתפר על שרוול השמאלי של המקטורן דגל ישראל רקום עם כיתוב "ישראל" בעברית ובאנגלית.
לתג גזרת מלבן אנכי המסתיים בצורה קבועה, לרוב של מגן משולש-עגלגל.
יוצאי הדופן הם תגי האגפים, הפיקודים, הזרועות ותגי רוב יחידות חיל האוויר וחיל הים, שבהם קצה התג עגול; לתגים אחדים צורת משולש חד.
לחטיבת גולני וחטיבת קרייתי תג מרובע, וכך גם תגיות שוחרים.
אורך התג הוא 12.5 ס"מ בדיוק, ומתחתיו נתפרות דרגות החוגרים.
לתג עיצוב סמלי, המשקף מאפיין של היחידה.
תג היחידה היחיד שמציג את מספר היחידה הוא זה של חטיבה 7. על פי פקודות מטכ"ל בעבר היה נהוג כי תג היחידה לא יכלול יותר מחמישה צבעים ולא יכיל מידע המסגיר את פעילות היחידה, אולם כיום ישנם תגים עם שבעה ואף שמונה צבעים.
החיילים המשתתפים במשלחת עדים במדים עונדים על כתפיהם תג ובו דגל ישראל (במקום תג היחידה של כל חייל וחייל).
עקב צורת הייצור של התגים, הם מגיעים עם פסי גזירה לשימוש החיילים, וכך נוצרה מסורת שלפיה חיילים שאינם מעוניינים להישאר ביחידתם החדשה נעים עם תג מלבני ולא גזור.
על פי פקודות מטכ"ל אסור להצמיד לתג היחידה דבר.
חרף כך, ישנם חיילים המוסיפים על התגים סיכות, רקמות, חרוזים ועוד.
שוטרי משטרת ישראל ולוחמי משמר הגבול עונדים אף הם תג כתף, אך מסיבה לא ברורה ובניגוד למקובל בצה"ל ובצבאות ומשטרות אחרים בעולם, במשטרת ישראל התג על כתף ימין.
להלן תגי המטה הכללי, הפיקודים, מפקדות הזרועות, האגפים ומפקדות החילות.
חרב וענף זית: סמלו הכללי של צה"ל וציון לזרוע היבשה
עוגן: סמלה של זרוע הים
זוג כנפיים: סמלה של זרוע האוויר
בשנות החמישים והשישים התגים היו עשויים מבד ומשנות השבעים נעשו מחומר סינתטי.
במדי חורף התגים נתפרו לשרוול.
משנת 1948 ועד תחילת שנות החמישים התגים היו בצורות שונות ומגוונות עד שהתקבל תקן אחיד בצה"ל.
בחיל הים עד שנות השמונים לא היו תגי יחידה ועל השרוול נתפרו רק שלב מקצועי ודרגות.
תגי היחידות הכפופות למפקדת גייסות השריון
עד הקמת מפח"ש בשנת 1983 חלק מהיחידות שהיו כפופות למפקדת גייסות השריון כללו בתג שלהם פס עליון בצבעי שחור-ירוק.
בתקופה משנת 1967 ועד פינוי סיני בשנת 1982 היו לצה"ל יחידות רבות בחצי האי.
חלק פורקו אחרי פינוי סיני.
התגים של היחידות האלה מוצגים כאן.
על תגי פיקוד נח"ל ופיקוד גדנ"ע, וכן חטיבת ירושלים וחטיבת אלכסנדרוני, הוטבע סמל בצורת מעוין.
בישראל ובעולם קיימים אנשים אשר אוספים תגי יחידה.
יש כאלה האוספים את כל התגים ויש כאלה שמתמקדים בתגי הבד.
קיימים אתרי אספנות ומכירות פומביות בהם מרוכזים האוספים השונים.
כמו כן יש מספר קבוצות פייסבוק העוסקות באיסוף סמלים ותגים המונות אלפי משתתפים, המאפשרות שיח על זיהוי תגים ומקורם.
בתחום הקליגרפיה, תג או סֶרִיף הוא פרט משיכת קו האות בגופן ועיצובו.
התגים נראים כתוספת צורנית בלתי חיונית לקריאת האות בתחילתו או סופו של קו המרכיב את האות.
סגנון כתב ללא סריף, המקובל בעיקר בדפוס המודרני, נקרא סנס-סריף (sans serif – בצרפתית "ללא סריף").
מקורו של התג הוא בטכניקות כתיבה קליגרפיות בעט או משיכת מכחול, אשר בעזרת תגים משיגות דיוק רב יותר ומראה אסתטי יותר של האות.
בשימוש בעט נובע קליגרפי לדוגמה, אם העט נמשך לאורך קו, נעצר ואז מורם, עלול להישאר כתם דיו קטן בסוף הקו.
משיכת הקו הקלה בסוף הקו, היוצרת את התג, מונעת את הכתם ויוצרת סיומת יפה לאות.
השימוש בתגים בקליגרפיה אופייני במיוחד בשימוש בראש עט קווי.
תגיות קיימות בגופנים של כתבי רוב השפות לרבות עברית.
התגין הם סימני ההיכר הבולטים ביותר של כתב סת"ם שבו נכתבים ספרי התורה ספרי הנביאים והמגילות.
לפי ההלכה היהודית יש שני סוגי אותיות מתוייגות, יש אותיות שמתוייגות בשלושה תגין ויש אותיות המתוייגות בתג אחד בלבד.
בהלכה מובא הכלל הבא: האותיות שעטנ"ז ג"ץ מתוייגות בשלושה תגין, בעוד שהאותיות חי"ה בד"ק מתוייגות בתג אחד בלבד.
אחד מהדברים המורכבים שנדרש מסופר הסת"ם לדייק בהם היא כתיבת התגין באופן שלא יגעו אחד בשני.
ביטוי מפורסם המבוסס על מטלה זו הוא הביטוי: "מדקדק על קוצו של יוד" שפירושו שסופר הסת"ם נדרש לדקדק עד לפרט הקטן ביותר שזה התג היחיד של האות יו"ד (אחת מאותיות חי"ה בד"ק).
גופנים ללא תגים, המכונים גופני סנס-סריף (sans serif) התפתחו למעשה רק בעידן הדפוס המודרני.
גופנים ללא תגים, המכונים גם "גותיים" מתחלקים למספר קבוצות: גרוטסקיים, נאו-גרוטסקיים, הומניסטים וגאומטרים.
תגובה אלדולית (או דחיסה אלדולית) היא תגובה כימית בין שני קרבונילים המתרחשת בסביבה בסיסית או חומצית ומובילה ליצירת בטא-הידרוקסי-קטון, או "אלדול".
בסביבה בסיסית, התגובה מתרחשת לאחר יצירת אניון אנולט, כתוצאה מיציאת פרוטון מפחמן אלפא לקרבוניל.
האנולט מבצע התקפה נוקלאופילית על קרבוניל במולקולה אחרת ובכך מוביל לפתיחת הקשר הקרבונילי לכהל וליצירת קשר פחמן-פחמן.
בסביבה חומצית מתקיים שיווי משקל אנול-קטון, והאנול הוא שתוקף את הפחמן הקרבונילי במולקולה שנייה, לאחר שהקרבוניל עבר פרוטונציה.
התגובה האלדולית עשויה להמשיך ולהוביל ליציאת מים ולאלימינציה של הכהל ליצירת קשר כפול.
על כן נחשבת תגובה זו לתגובת דחיסה.
התגובה התגלתה לראשונה על ידי אלכסנדר בורודין ב-1872.
המבנה של האלדול, תוצר התגובה, שכיח בחומרי טבע רבים, כולל רבים המשמשים כתרופות.
על כן חשיבותה של תגובה זו בסינתזה כימית היא רבה.
תגובה חיסונית היא תגובה פיזיולוגית המתרחשת בתוך אורגניזם בהקשר של דלקת במטרה להתגונן מפני גורמים אקסוגניים (חיצוניים).
אלה כוללים רעלים, נגיפים, חיידקים תוך וחוץ-תאיים, פרוטוזואה, תולעים טפיליות ופטריות, שעלולים לגרום לבעיות לבריאות האורגניזם המארח אם לא יפונו מהגוף או יחוסלו.
צורות אחרות של תגובה חיסונית כוללות גורמים אקסוגניים לא מזיקים (כגון אבקה ורכיבי מזון) שיכולים לעורר אלרגיה.
לטקס ומתכות ידועים גם הם כאלרגנים.
רקמה מושתלת – למשל דם או איבר – יכולים לגרום למחלת השתל נגד המאכסן.
יש תגובה חיסונית המכונה מחלת RH בנשים בהריון.
צורות אלו של תגובה חיסונית מסווגות כתגובות רגישות יתר.
צורה נוספת של תגובה חיסונית היא חסינות נגד גידולים.
יש שני ענפים של התגובה החיסונית, המולד והסתגלני, הפועלים יחד כדי להגן מפני פתוגנים.
שני הענפים עוסקים במרכיבים הומוראליים (נוזליים, בין אם דם או נוזלים בין תאיים אחרים, וראו חסינות הומורלית) ותאיים.
התגובה המולדת – התגובה הראשונה של הגוף לפולש – היא תגובה לא ספציפית ומהירה לכל סוג של פתוגן.
מרכיבים של התגובה החיסונית המולדת כוללים מחסומים פיזיים כמו העור והממברנות הריריות, תאי חיסון כגון נויטרופילים, מקרופאגים ומונוציטים, וגורמים מסיסים כולל ציטוקינים וחלבוני מערכת המשלים.
התגובה החיסונית האדפטיבית, הסתגלנית של הגוף מטפלת באנטיגנים ספציפיים ולכן נדרש זמן רב יותר להפעיל את הרכיבים המעורבים.
הענף האדפטיבי כולל תאים כגון תאים דנדריטיים, תאי T ותאי B וכן נוגדנים – הידועים גם בשם אימונוגלובולינים – המקיימים אינטראקציה ישירה עם האנטיגן ומהווים מרכיב חשוב בתגובה נגד פולש.
המגע הראשון שיש לאורגניזם עם אנטיגן יגרום לייצור תאי T ו-B אפקטורים שהם תאים מופעלים המתגוננים מפני הפתוגן.
ייצורם של תאי אפקטור אלה כתוצאה מהחשיפה בפעם הראשונה נקרא תגובה חיסונית ראשונית.
תאי זיכרון T ותאי זיכרון B מיוצרים גם כשאותו פתוגן נכנס שוב לאורגניזם.
אם האורגניזם ייחשף מחדש לאותו פתוגן, תתחיל תגובה חיסונית משנית ומערכת החיסון תוכל להגיב בצורה מהירה וחזקה בזכות תאי הזיכרון מהחשיפה הראשונה.
חיסונים מציגים מיקרואורגניזם מוחלש, מומת או מקוטע על מנת לעורר תגובה חיסונית ראשונית.
זאת כדי שבמקרה של חשיפה לפתוגן האמיתי, התגובה החיסונית המשנית תגן על הגוף במהירות.
התגובה החיסונית המולדת היא התגובה הראשונה של אורגניזם לפולשים זרים.
תגובה חיסונית זו נשמרת מבחינה אבולוציונית על פני מינים רבים ושונים, כאשר לכל האורגניזמים הרב-תאיים יש איזושהי וריאציה של תגובה מולדת.
מערכת החיסון המולדת מורכבת ממחסומים פיזיים כגון עור וממברנות ריריות, סוגי תאים שונים כמו נויטרופילים, מקרופאגים ומונוציטים, וגורמים מסיסים כולל ציטוקינים ומשלים.
בניגוד לתגובה החיסונית האדפטיבית, התגובה המולדת אינה ספציפית לאף פולש זר אחד, וכתוצאה מכך, פועלת במהירות כדי לפטור את הגוף מפתוגנים.
פתוגנים מזוהים ומתגלים באמצעות קולטני זיהוי דפוסים (pattern recognition receptors, PRR).
קולטנים אלו הם מבנים על פני השטח של מקרופאגים שמסוגלים לקשור פולשים זרים וכך ליזום איתות תאים בתוך תא מערכת החיסון.
באופן ספציפי, קולטני זיהוי הדפוסים מזהים דפוסים מולקולריים הקשורים לפתוגן (PAMPs) שהם מרכיבים מבניים אינטגרליים של פתוגנים.
דוגמאות ל-PAMP כוללות את דופן התא הפפטידוגליקן או ליפופוליסכרידים (LPS), שניהם מרכיבים חיוניים של חיידקים ולכן נשמרים מבחינה אבולוציונית על פני מינים רבים ושונים של חיידקים.
כאשר פתוגן זר עוקף את המחסומים הפיזיים וחודר לאורגניזם, קולטני זיהוי הדפוסים על מקרופאגים יזהו ויקשרו ל-PAMP ספציפיים.
קישור זה מביא להפעלה של מסלול איתות המאפשר לגורם השעתוק NF-κB להיכנס לגרעין המקרופאג ולהתחיל את השעתוק ולהפריש ציטוקינים כגון IL-8, IL-1 ו-TNFα.
שחרור ציטוקינים אלו הכרחי לכניסת נויטרופילים מכלי הדם לרקמה הנגועה.
כשנויטרופילים נכנסים לרקמה, כמו מקרופאגים, הם מסוגלים לבצע פגוציטוזיס ולהרוג פתוגנים וחיידקים.
משלים, מרכיב נוסף של מערכת החיסון המולדת, מורכב משלושה מסלולים המופעלים בדרכים שונות.
המסלול הקלאסי מופעל כאשר הנוגדן IgG או IgM קשור לאנטיגן היעד שלו על ממברנת תא הפתוגן או על נוגדן הקשור לאנטיגן.
המסלול האלטרנטיבי מופעל על ידי משטחים זרים כגון וירוסים, פטריות, חיידקים, טפילים וכו', ומסוגל לבצע הפעלה אוטומטית (עקב "tickover" של C3 – Complement component 3 ).
מסלול לקטין מופעל כשלקטין קושר מנוז (MBL) או קולטני זיהוי דפוסים ספציפיים נקשרים לדפוסים מולקולריים הקשורים לפתוגן על פני השטח של מיקרואורגניזמים פולשים כגון שמרים, חיידקים, טפילים ווירוסים.
כל אחד משלושת המסלולים מבטיח שההשלמה עדיין תתפקד אם מסלול אחד יפסיק לעבוד או שפולש זר יוכל להתחמק מאחד מהמסלולים הללו (עקרון ההגנה לעומק).
המסלולים מופעלים בצורה שונה, אך תפקיד מערכת המשלים הוא לנטרל פתוגנים ולעורר סדרה של תגובות דלקתיות המסייעות להילחם בזיהום.
התגובה החיסונית ההסתגלותית היא קו ההגנה השני של הגוף.
התאים של מערכת החיסון האדפטיבית הם ספציפיים ביותר מכיוון שבשלבי התפתחות מוקדמים מפתחים תאי B ו-T קולטנים לאנטיגנים מסוימים בלבד.
זה חשוב עבור הפעלת תאי B ו-T.
תאי B ו-T הם תאים מסוכנים, ואם הם מסוגלים לתקוף מבלי לעבור תהליך קפדני של הפעלה, אקטיביזציה, תא B או T פגום יכול להתחיל להשמיד את התאים הבריאים של המארח עצמו.
הפעלה של תאי T עוזרים מתרחשת כאשר תאים מציגי אנטיגן (APCs) מציגים אנטיגן זר באמצעות מולקולות MHC Class II על פני התא.
APCs כוללים תאים דנדריטים, תאי B ומקרופאגים המצוידים לא רק ב-MHC Class II, אלא גם בליגנדים מעוררי שיתוף שמזוהים על ידי קולטנים מעוררי שיתוף בתאי T עוזרים (Helper T cells).
ללא המולקולות הקו-סטימולטוריות, כלומר שמעוררות תגובה הדדית, התגובה החיסונית הסתגלנית תהיה לא יעילה ותאי T יהפכו לאנרגיים, לא פעילים (anergy).
ניתן להפעיל מספר תת-קבוצות של תאי T על ידי APCs ספציפיים, וכל תא T מצויד להתמודדות עם כל פתוגן מיקרוביאלי ייחודי.
סוג תא ה-T המופעל וסוג התגובה שנוצרת תלויים בין השאר בהקשר שבו ה-APC נתקל לראשונה באנטיגן.
ברגע שתאי T עוזרים מופעלים, הם מסוגלים להפעיל תאי B נאיביים בבלוטת הלימפה.
עם זאת, הפעלת תאי B היא תהליך דו-שלבי.
ראשית, קולטני תאי B, שהם נוגדני אימונוגלובולין M (IgM) ואימונוגלובולין D (IgD) ספציפיים לתא B המסוים, חייבים להיקשר לאנטיגן, מה שגורם לאחר מכן לעיבוד פנימי כך שהאנטיגן מוצג על מולקולות MHC Class II של תא B.
ברגע שזה קורה תא עוזר T המסוגל לזהות את האנטיגן הקשור ל-MHC מקיים אינטראקציה עם המולקולה הקו-סטימולטורית שלו ומפעיל את תא B.
כתוצאה מכך, תא B הופך לתא פלזמה אשר מפריש נוגדנים הפועלים כאופסונין כנגד פולשים.
הספציפיות בענף האדפטיבי נובעת מהעובדה שכל תא B ו-T שונה מרעו.
לפיכך יש קהילה מגוונת של תאים המוכנים לזהות ולתקוף מגוון שלם של פולשים.
עם זאת, הפשרה היא שהתגובה החיסונית האדפטיבית איטית בהרבה מהתגובה המולדת של הגוף, מכיוון שהתאים שלו ספציפיים ביותר ונדרשת הפעלה לפני שהוא מסוגל לפעול.
בנוסף לספציפיות, התגובה החיסונית האדפטיבית ידועה גם בזיכרון אימונולוגי.
לאחר מפגש עם אנטיגן, המערכת החיסונית מייצרת תאי T ו-B שזוכרים ומאפשרים תגובה חיסונית מהירה וחזקה יותר במקרה שהאורגניזם יפגוש שוב את אותו אנטיגן.
בהתאם לדרישות אקסוגניות, יש מספר סוגים של תגובה חיסונית (IR).
בפרדיגמה זו, מערכת החיסון (הן מולדת והן הסתגלותית) ורכיבים תאיים ומולקולריים שאינם מערכת חיסונית מאורגנים כדי להגיב בצורה מיטבית לאתגרים חשיפה שונים.
נכון לעכשיו, ידוע על מספר סוגים של IR.
סוג 1 IR מתעורר על ידי נגיפים, חיידקים תוך תאיים וטפילים.
פועלים תאי לימפה מולדים מקבוצה 1 (ILC1), תאי NK, תאי Th1, מקרופאגים, ואיזוטיפי IgG שמבצעים אופסוניזציה – הכנה לפאגוציטוזה.
סוג 2 IR נגרם על ידי רעלים וטפילים רב-תאיים.
ILC2, תאי אפיתל, לימפוציטים Th2, אאוזינופילים, בזופילים, תאי פיטום, IgE הם שחקני מפתח כאן.
סוג 3 IR מכוון לחיידקים ופטריות חוץ-תאיים על ידי גיוס ILC3, Th17, נויטרופילים, ואופסוניזציה של איזוטיפ IgG.
יש סוגים נוספים של IR בפתולוגיות לא זיהומיות.
לכל סוגי ה-IR יש חלקי חיישן (ILC, תאי NK), חלקים אדפטיביים (תאי T ו-B) וחלקים אפקטורים (נויטרופילים, אאוזינופילים, בטזופילים, תאי פיטום).
בכימיה פיזיקלית, תגובה אלמנטרית היא תגובה כימית בה מגיבים מגיב אחד או יותר, בשלב אחד, לתת תוצר.
לתגובה כזאת יש מצב מעבר אחד בלבד.
כל תגובה כימית היא תגובה אלמנטרית או בנויה מכמה תגובות אלמנטריות.
בתגובה אלמנטרית המקדמים הסטוכיומטריים של משוואת התגובה המאוזנת הם ערכי החזקות של משוואת הקצב.
ניתן לבטא את קצב התגובה כהשתנות ריכוז המגיב לפי הזמן.
כלומר, הנגזרת של הריכוז לפי הזמן.
עבור ריאקציה אונימולקולרית, כלומר, ריאקציה שבה יש מגיב אחד בלבד, מתפרקת המולקולה A, ליצירת תוצר.
קצב התגובה של ריאקציה כזו, כאשר הטמפרטורה קבועה, תלוי בריכוז החומר ויתואר כך:
בתגובה בימולקולרית, מגיבים שני אטומים, מולקולות יונים או רדיקלים לתת תוצר או תוצרים:
קצב הריאקציה של תגובה כזאת, בטמפרטורה קבועה, ניתן לבטא כך:
באופן עקרוני, נדירות עד מאוד תגובות אלמנטריות בהן מעורבים 3 חלקיקים שונים במקביל, כיוון שהסיכוי ששלוש מולקולות שונות יפגשו באותו זמן בהכוונה מרחבית מתאימה להתנגשות פורייה, נמוך מאוד.
תגובות אלה נקראות תגובות טרימולקולריות.
לכל תגובה כימית שאינה אלמנטרית, קיים מנגנון המתאר את התגובה בעזרת מספר תגובות אלמנטריות.
לא תמיד ברור המנגנון, ופעמים רבות משוואת הקצב שלו מסובכת.
לרוב ניתן למצוא משוואת קצב מקורבת על ידי שימוש בקירובים שונים.
בתורת המשחקים, תגובה טובה ביותר היא אסטרטגיה אשר מובילה לתועלת הטובה ביותר עבור שחקן, בהינתן האסטרטגיות של השחקנים האחרים.
תגובה טובה ביותר היא רעיון מרכזי בתורתו של ג'ון פורבס נאש העוסקת בשיווי משקל נאש.
משחק בן n שחקנים יסומן כאשר היא קבוצת האסטרטגיות של השחקן ה-, ו- היא פונקציה שמתאימה לכל בחירת אסטרטגיות של כל השחקנים את התועלת (נקרא גם תשלום, או רווח) שמפיק שחקן ה- ממנה.
כלומר, האסטרטגיה של שחקן ה- וכל האסטרטגיות של שאר השחקנים.
אסטרטגיה היא תגובה טובה ביותר ל- אם לכל אסטרטגיה אחרת של שחקן ה- מתקיים: .
במקרים רבים יש תגובה טובה ביותר אחת ויחידה, ואז היא נקראת "התגובה הטובה ביותר".
נסתכל על משחק בין שני שחקנים (באסטרטגיות טהורות).
שחקן 1 יכול לבחור אסטרטגיה אחת מתוך הקבוצה ושחקן 2 יכול לבחור אסטרטגיה אחת מתוך הקבוצה .
התועלות מתוארות בעזרת הטבלה הבאה.
כל משבצת מגדירה את תוצאת הפונקציה
כאשר הוא הצירוף הרלוונטי של השורה והטור ( לדוגמה).
התועלת של שחקן 1 מופיע משמאל והתועלת של שחקן 2 מופיע מימין.
!style="width: 90px"|שחקן 2 בוחר באסטרטגיה
!style="width: 90px"|שחקן 1 בוחר באסטרטגיה
נסתכל על נקודות מבטו של שחקן 1, בהינתן האסטרטגיה שבחר שחקן 2:
אם שחקן 2 בחר לשחק את אסטרטגיה , בחירה של שחקן 1 באסטרטגיה תוביל לתועלת 4, בחירה באסטרטגיה תוביל לתועלת 1, ובחירה באסטרטגיה תוביל לתועלת 3. לכן התגובה הטובה ביותר במקרה זה תהיה אסטרטגיה .
אם שחקן 2 בחר לשחק את אסטרטגיה , בחירת אסטרטגיה על ידי שחקן 1 היא התגובה הטובה ביותר שתוביל לתועלת 12.
אם שחקן 2 בחר לשחק את אסטרטגיה , בחירת אסטרטגיה היא התגובה הטובה ביותר שתוביל לתועלת 2.
עתה, נסתכל על נקודת מבטו של שחקן 2, בהינתן האסטרטגיה של שחקן 1:
אם שחקן 1 בחר לשחק את אסטרטגיה , בחירה של שחקן 2 באסטרטגיה תוביל לתועלת 4, בחירה באסטרטגיה תוביל לתועלת 3, ובחירה באסטרטגיה תוביל לתועלת 2. לכן התגובה הטובה ביותר במקרה זה תהיה אסטרטגיה .
אם שחקן 1 בחר לשחק את אסטרטגיה , נשים לב שיש כאן שתי אסטרטגיות העונות להגדרה של התגובה הטובה ביותר.
בחירת אסטרטגיה או על ידי שחקן 2 היא התגובה הטובה ביותר שתוביל לתועלת 3.
אם שחקן 1 בחר לשחק את אסטרטגיה , בחירת אסטרטגיה היא התגובה הטובה ביותר שתוביל לתועלת 4.
הערה: מצב בו שני השחקנים בוחרים אסטרטגיות כך שכל אחת היא תגובה טובה ביותר לשנייה נקרא שיווי משקל נאש.
בדוגמה שלנו יש שיווי משקל נאש: .
דינמיקה של התגובה הטובה ביותר
דינמיקה של התגובה הטובה ביותר היא תיאור של משחק סדרתי, בו כל שחקן משחק בתורו את התגובה הטובה ביותר בהתאם למצב המשחק הנוכחי.
במשחק כזה כל שחקן עושה את הצעד הטוב ביותר עבורו בסיבוב הנוכחי, ללא התחשבות בעתיד המשחק.
לכן, דינמיקה של התגובה הטובה ביותר לא תמיד תוביל למצב של שיווי משקל טהור, אפילו אם הוא קיים.
במשחקי פוטנציאל דינמיקה של התגובה הטובה ביותר אכן תוביל לשיווי משקל נאש טהור.
אסטרטגיה מעורבת היא התגובה הטובה ביותר כל אחת מהאסטרטגיות בתומך שלה (כלומר, האסטרטגיות שהסתברותן גדולה מ-0) היא התגובה הטובה ביותר.
זאת משום שאם קיימת בתומך אסטרטגיה טהורה שאיננה התגובה הטובה ביותר, נוכל ליצור אסטרטגיה מעורבת חדשה, שבה ההסתברות לקבלת היא 0, ולכל שאר האסטרטגיות בתומך נוסיף את חלקה הפורפורציונלי של .
כך נקבל אסטרטגיה מעורבת שתועלתה גדולה יותר מזו המקורית.
בעיבוד אותות, התגובה להלם של מערכת ליניארית היא מוצא המערכת עבור כניסה של פונקציית הלם.
התגובה להלם של מערכת ליניארית בלתי תלויה בזמן מאפיינת אותה באופן מלא, כלומר ניתן בעזרתה לחשב את מוצא המערכת עבור כל כניסה.
מערכת ליניארית כללית מתוארת על ידי:
כאשר היא הפונקציה הנכנסת למערכת, היא הפונקציה שבמוצא המערכת ו- האופרטור הליניארי המגדיר את המערכת ומקשר ביניהן.
ברוב המקרים הפונקציות הן של הזמן.
כתוצאה מהלינאריות של האופרטור, לכל שתי כניסות ו- ולכל שני סקלרים c1 ו-c2 מתקיים:
פונקציית התגובה להלם של מערכת ליניארית היא יציאת המערכת עבור כניסת פונקציית הלם (פונקציית דלתא של דיראק):
אחת התכונות של פונקציית דלתא של דיראק היא שניתן לכתוב בעזרתה פונקציה כללית בצורה הבאה:
עקב תכונת הליניאריות של האופרטור, מוצא המערכת עבור הכניסה הכללית הוא:
התגובה להלם היא למעשה פונקציית גרין של המשוואה המגדירה אותה, והשוויון לעיל הוא משפט גרין.
התוצאה היא שהתגובה להלם של מערכת ליניארית מאפיינת אותה באופן מלא, וניתן בעזרתה לחשב את מוצא המערכת עבור כל כניסה שהיא.
בעיבוד אותות, מערכת מוגדרת על ידי התגובה להלם שלה ולא על ידי אופרטור.
במערכת כזו התגובה להלם תלויה רק בהפרש הזמנים מרגע כניסת ההלם ולא ברגע ההלם עצמו.
תכונה זו הופכת מערכות LTI לנוחות במיוחד לניתוח במרחב התדר .
המכפלה שלהן פשוטה לחישוב הרבה יותר מאשר פעולת הקונבולוציה.
דוגמה למערכת כזו היא מערכת המתוארת על ידי משוואה דיפרנציאלית ליניארית מהצורה:
כאשר המקדמים הם קבועים שאינם תלוים בזמן.
לאחר לקיחת התמרת לפלס לשני אגפי המשוואה מתקבלת פונקציית תמסורת שהיא פונקציה רציונלית - מנה של שני פולינומים:
התגובה להלם, שהיא התמרת לפלס הפוכה של פונקציה זו, היא סכום של פונקציות מעריכיות (שיכולות להיות גם אקספוננטים מרוכבים) שכל אחת מהן היא התמרת לפלס של שבר חלקי בפירוק לשברים חלקיים של פונקציית התמסורת.
אם קיימת לתגובה להלם התמרת פורייה מתכנסת, ההתמרה של התגובה להלם, הנקראת תגובת התדר של המערכת, מסומנת .
לחלופין, היא ניתנת לחישוב על ידי הצבת בפונקציית התמסורת והתגובה להלם תתקבל על ידי התמרת פורייה הפוכה.
תג מחיר הוא תווית המוצמדת למוצר העומד למכירה ומציגה את מחירו.
לסימון שיטתי של תג מחיר על מוצרים רבים משמש "אקדח מחירים" - מכשיר שניתן לציין בו מחיר, וכל הפעלה שלו מדביקה תג שבו נקוב מחיר זה על מוצר אחד.
במכירה של מוצרים, כגון ירקות, שבהם הצמדה של תג מחיר לכל מוצר אינה מעשית, מוצב תג המחיר על הדוכן שבו נמכרים המוצרים.
חובת סימון מחירים בדרך זו או אחרת, למשל בסימון על המדף, קיימת במידה מסוימת במדינות רבות.
אולם חובה גורפת של שימוש בתג מחיר על כל מוצר נהוגה כמעט רק בישראל.
במדינות אחרות בהם הייתה נהוגה חובת שימוש בתג מחיר, ניתנו הקלות לחנויות שענו על תנאים שונים, כמו שימוש בעזרים אלקטרוניים להצגת מחירים או שנמצאו בביקורת שהמחירים אצלם היו ברמת דיוק סבירה.
במרץ 2011 ביטלה מישיגן את חובת השימוש בתג מחיר על כל מוצר, בהמלצת מושל המדינה, אשר טען שהחוק מיושן, בלתי יעיל וגורר מחירים גבוהים יותר לצרכנים.
תג המחיר מציג את המחיר בצורה גלויה, הניתנת לקריאה על ידי אדם, אך פעמים רבות אינו משמש את הקופה, שבה מזוהה המחיר לפי קוד המוצר, ובפרט באמצעות ברקוד.
לפיכך נוצר לעיתים חוסר התאמה בין המחיר שהוצג לקונה בתג המחיר ובין המחיר שנרשם בקופה לפי קוד המוצר.
מחקר שנעשה באזור מפגש המדינות ניו יורק, ניו ג'רזי וקונטיקט בארצות הברית מצא שהמחירים בחנויות בהם יש חובת סימון מוצרים גבוהים בכ-20-25 סנט למוצר כך שהמחירים גבוהים בכ 8-9.6% באזורים בהם נהוגה חובת סימון מוצרים.
עלות זאת לצרכן גבוהה בסדר גודל מהתועלת האופטימית ביותר מהשימוש בתגי מחיר על כל מוצר, כך שהצרכן ככל הנראה ניזוק מחובת סימון מוצרים בתגי מחיר.
סעיף 17ב לחוק הגנת הצרכן קובע חובה של הצגת מחיר למוצר:
(א) עוסק המציע, המציג או המוכר טובין לצרכן יציג על גביהם או על גבי אריזתם את מחירם הכולל.
(ב) הצגת המחיר כאמור בסעיף קטן (א) תהיה -
(1) של המחיר הכולל בלבד, ורק במטבע ישראלי;
(2) במקום הנראה לעין, בספרות ברורות וקריאות.
(ג) הוראות סעיפים קטנים (א) ו-(ב) יחולו גם על טובין המוצגים על ידי עוסק לראווה בכל דרך שהיא, באופן הנותן יסוד להניח שהטובין, או טובין הדומים להם, מוצעים על ידיו לצרכן למכירה.
(ד) המחיר המחייב של טובין יהיה המחיר שהוצג עליהם בהתאם להוראות סעיף זה, אף אם מחירם בקופה גבוה מהמחיר האמור.
בתקופה של שינויי מחיר תכופים עקב אינפלציה, וכן בעקבות שינוי שיעור המע"מ, המצריך שינוי כל תגי המחיר, נגרמת לסוחרים טרחה רבה.
עקב כך קיימת בקרבם התנגדות לחובת סימון המחירים.
בהשאלה משמש המושג "תג מחיר" לציון עונש שיוטל על אויב עקב מעשה מלחמה או טרור שביצע.
דוגמה: בעקבות מתקפת הטרור בדרום ישראל אמר שר הביטחון, אהוד ברק: "יהיה תג מחיר על האירוע הזה".
בקרב הימין הקיצוני בישראל מתקיימת דרך פעולה הקרויה "תג מחיר", שבמסגרתה נערכות פעולות אלימות נגד פלסטינים ונגד משטרת ישראל וצה"ל.
תגובה מבוקרת דיפוזיה בכימיה פיזיקלית היא תגובה בה הגורם הקובע את קצב התגובה הוא תנועת הצורונים המגיבים.
תנועה זו ממושטרת על פי כללי הדיפוזיה.
ישנם כמה גורמים המשפיעים על קצב תגובה כימית:
כמות האנרגיה במערכת, זאת מכונה גם (תרמודינמיקה).
ההסתברות להיווצרות תגובה ממפגש עתיר אנרגיה בין המגיבים, מכונה גם קינטיקה.
קצב שינוע הצורונים נשלט אף הוא על ידי כמה גורמים:
ערבוב, מיגרציה (הגירה בהשפעת פוטנציאל חשמלי למשל), ודיפוזיה.
כאשר ישנה אנרגיה בכמות מספקת במערכת, קינטיקה מהירה דיה, ואין השפעה של ערבוב ומגרציה, מתרחשת תגובה מבוקרת דיפוזיה.
בשיטות אלקטרוכימיות ניתן לעקוב אחרי הגורמים המשפיעים על קצב התגובה: בפוטנציאלים הקרובים לפוטנציאל המנוחה של המערכת, הפוטנציאל המופעל על המערכת, המייצג את כמות האנרגיה, הוא הקבוע את קצב התגובה.
בפוטנציאלים מרוחקים מה מפוטנציאל המנוחה, הקינטיקה היא הקובעת את קצב התגובה.
תגובה מבוקרת דיפוזיה, אם כן, מתרחשת בפוטנציאלים המרוחקים ביותר מפוטנציאל המנוחה של המערכת.
מכיוון שהדיפוזיה היא זו הקובעת את קצב התגובה, הזרם הנמדד במערכת אינו תלוי בפוטנציאל המופעל.
מבחינה גרפית תיוצג תגובה זו על ידי ישר המקביל לציר הפוטנציאל.
בבדיקות אלקטרוכימיות מסוג מדידות עכבה חשמלית ממודלת תגובה מבוקרת דיפוזיה בעזרת עכבת וארבורג.
ניתן לדלות ממנה מידע על מקדם הדיפוזיה של הצורונים, שטח הפנים של האלקטרודה ועוד.
ייצוגה הגרפי של תוגבה מבוקרת דיפוזיה בסוג מדידות זה הוא ישר בשיפוע 45 בדיאגרמת נייקוויסט.
תג זיהוי רפואי הוא צמיד זיהוי רפואי שנועד להציל חיים.
הצמיד מספק מידע רפואי מיידי לכוחות ההצלה במצב חירום, כאשר המטופל אינו מסוגל לתקשר עם הסביבה.
תיאור קצר של העובדות הרפואיות החיוניות, שחרוטות על תג הזיהוי, מבטיח טיפול רפואי נכון, מהיר ומציל חיים.
כוחות ההצלה (מד"א, חדרי מיון וכו') בארץ ובעולם יודעים לחפש את התג המופיע על הצמיד.
על ידי כך יוכלו לזהות שמדובר בצמיד זיהוי רפואי, לקרוא את המידע שחרוט עליו ולספק את הטיפול הרפואי הנכון לכל אחד ברגע האמת.
על גבי תג הזיהוי המשולב בצמיד מופיע אייקון רפואי בצבע אדום, המתריע על צורך בהתייחסות רפואית מיוחדת.
מצידו הפנימי של התג חרוט המידע הרפואי הרלוונטי.
האיגוד הישראלי לרפואה דחופה בישראל תומך וממליץ בשימוש בצמיד זיהוי רפואי, תוך הכרה בחשיבותו למתן טיפול נכון ומציל חיים.
בין המצבים הרפואיים בהם תג זיהוי רפואי עשוי לשמש: סוכרת, אפילפסיה, אסתמה, אלצהיימר, אלרגיה, מחלות דם ועוד.
תג היא תוכנת הוצאה לאור שולחנית, שפותחה על ידי דניאל וייסמן, המיועדת בעיקר לעימוד ספרי קודש, עם תמיכה בעברית ובאנגלית.
העבודה בתג מתבצעת על ידי קודים, עם כל העיצובים שהוגדרו בקובץ סגנון הנפרד מקובץ הטקסט, עם אפשרות של ראיית הקודים והסתרתם.
ייחודיות התוכנה לעומת תכנות עימוד אחרות, מתבטאת באפשרויות המתאימות במיוחד לספרי קודש, שאינן נצרכות כל כך למשתמש הכללי.
הוספת "חלון" מתחת למילה הראשונה בפיסקה, ללא תלות בגודל הטקסט.
ניתן לכתוב פקודה קטנה בקובץ הסגנון בשביל לחתוך את המילה לשניים כשיש חוסר מקום בשורה וכך תג יוסיף באופן אוטומטי מקף בסוף השורה.
התאמת פיסקה, כמו 'המנע ממילה בודדת' וכדומה, באופן משוכלל ואפשרויות שונות.
שליטה רבה בתפקוד הגופנים כגון החלפת דיאקריטים בין גופנים.
כותרות משתנות ייחודיות וכן יכולת לבצע חישובים ולהציג בכותרת את התוצאה.
למשל כדי למספר את הדפים בדילוגים של 2.
אי תלות בין מספר הטורים בטקסט הראשי לבין מספר הטורים בהערות השוליים.
אפשרויות עיצוב עבור הערות שוליים זהות לשאר הטקסט (בתג שהורחבה לתמיכה ברב טקסט).
שילוב טעמי המקרא בטקסט (כיום הדבר אפשרי גם בתכנות אחרות, באמצעות טכנולוגיית OpenType).
הסרת ניקוד או רק טעמי המקרא ממסמך שלם או מטקסט שבבחירה, עם הגדרות מתקדמות.
'רב טקסט' - עימוד מתקדם של תיבות טקסט רבות בעמוד אחד, המאפשר ליצור בקלות עמודי גמרא או מקראות גדולות.
'שומר הדף' - בעיקר בטקסטים הקדומים, ניתן לראות שציינו בסוף העמוד את התיבה הראשונה של העמוד הבא, בתוכנת תג, דבר זה קל לביצוע.
כמו כן, עבור תוכנה זו, נכתבו סקריפטים רבים, להקל בהרבה על המשתמש.
מכיוון שהתוכנה נבנתה במקורה בגרסת DOS, ממשק התוכנה מיושן יחסית, והתוכנה אינה תומכת באפשרויות מתקדמות כגון OpenType.
עם זאת תוכנת 'תג' משמשת ככלי מרכזי לעימוד ספרי קודש גם כיום, ובפרט בתחום של עימוד מורכב מרובה טקסטים.
ניתן להמיר קבצים מתג ולהפך מכמה תוכנות, כולל וורד, ללא תלות בתוכנות חיצוניות עם שמירת הפקודות והקודים.
במהלך שנת 2019 הושקה גרסה חדשה, עם הרבה עדכונים חשובים, הבולטים שבהם:
אפשרות קלה ונוחה להעתיק מווינדוס לתג וכן להפך.
עדכונים ושיפורים רבים לעימוד ברב טקסט.
שורת התפריטים נפתחה להוספה חופשית של סקריפטים ופקודות.
במהלך שנת 2021 נוספו עוד עדכונים, הבולטים שבהם:
הקפאת טקסטים במהלך עימוד של 'רב טקסט', המשפיע באופן מהותי על מהירות העבודה.
תצוגה מתקדמת של 'רב טקסט'.
הגדרות והוספות קיצורי דרך לפקודות בשורת התפריטים בצורה נוחה וקלה, כולל שיחזור ותאריך השקתה.
קיצור דרך אל מספרי זיהוי הפונטים.
בירור איזה משקלים יש לפונטים.
במהלך שנת 2024 נוספו עוד עדכונים לרב טקסט:
עימוד שני עמודים רצופים בבת אחת.
תצוגת שני עמודים בבת אחת.
שינוי כמות הטקסט במסגרת באמצעות לחצנים (עד לחודש אייר תשפ"ד האפשרות הייתה רק דרך העכבר, מה שהקשה על העבודה), ושלשה כפתורים 'רגיל, צפוף ומרווח', עבור מילוי הטקסט.
לטענתו, הארגון יוצא בפרט נגד פעולות תג מחיר שמבצעים יהודים נגד ערבים.
הארגון הוקם בחג החנוכה, תשע"ב (תחילת דצמבר 2011), והחל בעצרות במקומות שבהם אירעו פעולות "תג מחיר".
תמיכה בנפגעי פעולות תג מחיר: ביקורים במקומות שנפגעו ועזרה בשיקומם.
פעילות נגד גזענות ושנאת זרים, בין השאר במערכת החינוך.
ביקורים בבתים של נפגעי טרור ערבי.
מספר ארגונים הביעו הזדהות והשתתפו בפעילויות שקיים הארגון.
פעילות הארגון נעשית בתמיכת קרן מוריה, הפדרציה של ניו-יורק, קרן איימס והקרן החדשה לישראל.
בפעולות הארגון השתתפו, בין השאר, הרב בני לאו, פרופסור רחל אליאור, ח"כ רובי ריבלין, אברהם בורג, עמרם מצנע וזוהיר בהלול.
ביוני 2013 העניקה האגודה לזכויות האזרח בישראל לארגון את אות זכויות האדם ע"ש אמיל גרינצוויג.
במרץ 2019 הפגין הארגון לצד ארגונים נוספים מול מעון ראש הממשלה כנגד החיבור בין עוצמה יהודית למפלגת הבית היהודי.
תגובה מאוחרת הוא סרט קולנוע שכתב, ביים והפיק שמואל קלדרון משנת 2004.
מני ליאור מילר, הוא הבעלים והמנהל של מועדון לילה ביחד עם שישו שי גולדשטיין, חברו הטוב מגיל 12, ביחד הם עורכים הופעות במועדון.
בתום העבודה מני הולך להמר על קלפים ומפסיד כסף רב.
מני היה נשוי בעבר לקארין (נינה קוטלר), שאחרי שנקלע לחובות ונקלע למשבר נפשי, עזבה אותו ללונדון.
בתחילת הסרט קארין חוזרת אליו מאנגליה ומלחמת המפרץ פורצת.
יום אחד מני לווה כסף, ובלילה הוא מסתובב ברחובות העיר הריקים ומפזר שטרות של כסף לכל עבר.
אחר-כך הוא מדמיין שהוא פוסע ברחובות לבנון עם המחלקה שלו והם נלחמים במחבלים.
באותו הלילה מני מאושפז בבית חולים לחולי נפש, בתחילה נדמה לו שהערבים שבו אותו ומענים אותו.
ד"ר רוני עופר (שמואל קלדרון), מנהל המחלקה הפסיכיאטרית, מטפל במני, אולם הוא אינו יכול לסייע לו, מכיוון שבמפגשים הראשונים ביניהם מני מסרב לדבר.
באחת הפגישות עם ד"ר עופר מני מספר מה שהוא לא סיפר לאיש - על החוויה הטראומתית שעברה עליו במלחמת לבנון הראשונה, לפני חופשת השחרור שלו.
הוא יצא בראש שמונה חיילים להניח מטענים בוואדי מוזלם, שבדרכו עוברות חוליות מחבלים.
הם הניחו את המטענים וברגע שפנו אחורה היה פיצוץ אדיר, נפתחה עליהם אש תופת.
מני ניסה להזעיק עזרה בקשר, אבל העזרה בוששה להגיע והוא הרגיש חסר אונים, תוך שהוא מריח את הבשר החרוך, שומע את זעקות הפצועים ורואה חלקי גופות מפוזרות בשטח.
כשהחילוץ הגיע כל החיילים כבר נהרגו, פרט לקובי שהתעוור ומני היחידי שיצא בריא מהמקום ומאז הוא כועס על עצמו על כך שנשאר בחיים בעוד שחבריו נהרגו.
בסיום הסרט מני משתחרר מבית החולים.
הוא הולך לפגוש את קובי (מאור כהן), חברו מהמלחמה, שהתעוור, איתו לא שוחח במשך עשר שנים.
קלדרון כתב את התסריט על סיפורו כלוחם במלחמת יום הכיפורים, ומני גיבור הסרט נלחם במלחמת לבנון הראשונה, הסרט משקף את סיפור חיו של קלדרון כפוסט טראומטי מהמלחמה, ואת הדברים שעבר.
צילומי המועדון התקיימו במועדון ברחוב יהודה הלוי, שהיה בעבר מועדון הפינגווין.
הצילומים בביתו של מני נערכו בביתו האמיתי של ליאור מילר, שגילם את דמותו של מני, גיבור הסרט.
השחקנים ערכו הכנות לסרט במרכז הרפואי לבריאות הנפש אברבנאל.
הסצנות בבית החולים הפסיכיאטרי צולמו במשך חודש וחצי במחלקה סגורה בבית החולים כפר שאול.
זהו אותו בית החולים בו היה מאושפז קלדרון עצמו, והסרט מתאר חוויות שהוא עבר שם.
קלדרון עבד עם השחקנים והדגים להם את השפעת הכדורים על הפיזיות של החולים – הם תשושים, הולכים בכבדות, בקושי מתנועעים
קלדרון מספר ב"מאחורי הקלעים" בדיוידי של הסרט: "מני זה קלדרון מא' ועד ת', זה פריים ראשון עד סוף הסרט קלדרון, זה שיקוף שלי, זה כמו רנטגן, זה אני."
ליאור מילר היה סמל בגולני, ושירת בלבנון ובדומה לדמותו בסרט בה גילם את מני, שעבד גם הוא כתקליטן.
מיכה שטרית שר את שיר הנושא "יום טוב", אותו גם כתב והלחין.
תג היער הוא קורס הצופיות המתקדם ביותר בתנועת הצופים, בו לוקחים חלק בוגרי התנועה.
מטרתו היא למקד ולמקצע את הפעילות התנועתית של בוגרי התנועה, תוך הקניית ערכים ותכנים צופיים.
בתוכנית הקורס מבוטאת יכולתם, הכרתם וידיעתם של משתתפי הקורס בכל רזי הפעילות הצופית.
בדרך כלל, קורסי תג היער כוללים חלקים עיוניים בכיתה וחלקים מעשיים בשטח, ולרוב כוללים גם "כרטיס תג היער" אותו כל אחד מחניכי הקורס מקבל ועליו למלא אחר המשימות השונות בכרטיס בזמנו החופשי.
דרך העבודה על הכרטיס, החניכים בוחנים את עצמם על הניסיון שנצבר במהלך הקורס.
בסיום הקורס, המשתתפים זוכים בכפיסי עץ של תג היער כאות הוקרה על הישג משמעותי במנהיגות ושירות ישיר לבני-נוער וצעירים.
צמד כפיסי העץ הקטנים, אחד בכל רצועת עור (מחרוזת), נלבש סביב הצוואר כחלק ממדי הצופים.
כפיסי העץ מגיעים ביחד עם עניבת צופים גדולה בצבע חום ועליה רקום סמל משובץ של שבט מקלרן, לכבודו של ויליאם דה בויס מקלרן, שתרם 7000 ליש"ט לרכישת פארק גילוול בשנת 1919, בתוספת 3000 ליש"ט נוספים לשיפוצים בבית שהיה באחוזה.
כל אחת מעניבות תג היער ממוספרת, על-מנת שתישמר ייחודיותה.
זמן קצר לאחר הקמת תנועת הצופים, ראה רוברט באדן-פאוול את הצורך בהכשרת מדריכים.
מחנות הכשרה ראשונים של הצופים נערכו בלונדון וביורקשייר.
באדן-פאוול רצה הכשרה מעשית בחיק הטבע בצורת מחנה.
בקורס השתתפו 18 משתתפים, כולם בנים.
לאחר הקורס הראשון הזה, המשיכו הכשרות תג היער בפארק גילוול, וזה הפך לבית של הכשרת המדריכים בתנועת הצופים.
מאז, התפשט הקורס ברחבי העולם, עם וריאציות בינלאומיות שונות.
בחודש אפריל 1963 התכנסו 20 פעילים בוגרים בתנועת הצופים, יהודים, ערבים ודרוזים, אנשי עיר וחברי משק מצמרת התנועה, בחוות הצופים שברמת יוחנן, כדי להשתתף בקורס הראשון של תג היער.
הקורס נוהל בהדרכתו של סר ג'ון ט'רמן, ראש מחנה פארק גילוול, שהיה הממונה על נושא ההדרכה מטעם ארגון הצופים העולמי.
מאז קורס תג היער הראשון בישראל התקיימו 21 מחזורים של קורס תג היער בישראל,(האחרון בחודש נובמבר 2025) כאשר כולם מנוהלים על ידי התאחדות הצופים והצופות בישראל וכוללים נציגים מכל ארגוני הצופים בישראל, יהודים, נוצרים, מוסלמים ודרוזים.
נוספו לתכנים המקוריים גם נושאים עיוניים עם דגש רב על דו-קיום.
הקורס קצר יותר בזמן (ארבעה ימים במקום שבוע).
תגובה המוליטית מאוחרת למתן דם היא אחד מסוגי התגובות האימוניות (חיסוניות) לעירוי דם.
התגובה נוצרת כתוצאה מהימצאותם של נוגדנים בדם של מקבל העירוי לכדוריות הדם של התורם.
בניגוד לתגובה המוליטית חדה (Acute Hemolytic Tranfusion Reaction), אשר מופיעה קרוב לזמן העירוי ויכולה להוות סכנת חיים, התגובה המאוחרת מופיעה בדרך-כלל כ-2–10 ימים לאחר העירוי, ולרוב מהווה תגובה מתונה יותר.
התגובה ההמוליטית המאוחרת מתרחשת משנית לחשיפה קודמת לאנטיגן (אנגד).
בחשיפה הראשונית, אנטיגן שעל כדוריות הדם של התורם יוצר תגובת נוגדנים איטית בגוף הנמען.
רמת הנוגדנים דועכת עם הזמן, וכתוצאה מכך בדיקות הסקר לסוג דם והצלבה (בדיקות בהן נבדקת התאמה בין סוג דם התורם לסוג דם הנמען) לפני מתן הדם יהיו שליליות.
האנטיגנים הנפוצים ביותר בתגובות מהסוג הזה הם מסוג Kidd, Rh, Kell, Duffy, בניגוד לתגובות המוליטיות חריפות בהן האנטיגן הוא מקבוצת ה-ABO.
בחשיפה השנייה, הנמען כבר רגיש לאנטיגן ומייצר תגובה חיסונית עזה יותר, עם ייצור מוגבר יותר של נוגדנים אשר מופיעים תוך מספר ימים.
כתוצאה מכך, כדוריות הדם של התורם מתכסות בנוגדנים, ומסולקות במערכת הרטיקולואנדותליאלית (טחול וכבד בעיקר), דהיינו הרס חוץ-כלי (extra-vascular).
לרוב, התגובה היא נטולת-תסמינים (אסימפטומטית).
התייצגויות קשות יותר הן נדירות, ויכולות לכלול אי-ספיקת כליות חדה ואפילו מוות.
לרוב התגובה ההמוליטית המאוחרת אינה דורשת טיפול.
אם מופיעים תסמינים, יש לתת עירוי נוזלים תוך-ורידי (הידרציה).
במקרים בהם ההמוליזה קשה יותר, ייתכן ויהיה הצורך בעירויי דם נוספים (לאחר בדיקת סקר חוזרת).
בכל מקרה של חשד לתגובה המוליטית מאוחרת, יש לשלוח בדיקת דם למעבדה לביצוע מבחן קומבס, ואם זה חיובי, לנסות לבודד את הנוגדן.
תגובה לחלבונים לא מקופלים היא תגובת עקה תאית הקשורה לרשתית התוך-פלזמית (ER), ומופעלת במצב בו קיים עודף של חלבונים לא מקופלים ברשתית התוך-פלזמית.
המערכת מגיבה למצב ומתקנת אותו על ידי קיפול או פירוק של חלבונים, ובמצבים חמורים על ידי מוות תאי מתוכנת (אפופטוזה).
במערכת ה-UPR מעורבים חלבונים שונים המעורבים במסלולי איתות תוך תאיים.
הרשתית התוך-פלזמית (ER) מעורבת ביצירה ובעיבוד של כל החלבונים העוברים במערכת האנדופלסמית בתא האאוקריוטי.